ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลสาลี่สดจากเครือรัฐออสเตรเลียพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของผลสาลี่สดนำเข้าเพื่อการค้าจากเครือรัฐออสเตรเลียเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลสาลี่สดจากเครือรัฐออสเตรเลีย ดังต่อไปนี้ข้อ ๑ประกาศนี้เรียกว่า ประกาศกรมวิชาการเกษตร เรื่องเงื่อนไขการนำเข้าผลสาลี่สดจากเครือรัฐออสเตรเลีย พ.ศ. ๒๕๕๖ข้อ ๒[๑]ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ชนิดพืชผลสาลี่สดที่ได้รับอนุญาตให้นำเข้าราชอาณาจักรไทย ได้แก่๓.๑ ยาแพร์ (Ya pear, Pyrus bretschneideri)๓.๒ ยูโรเปียนแพร์ (European pear, Pyrus communis)๓.๓ นาซิแพร์ (Nashi pear, Pyrus pyrifolia)๓.๔ ไซบีเรียนแพร์ (Siberian pear, Pyrus ussuriensis)ข้อ ๔ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลสาลี่สดจากเครือรัฐออสเตรเลียปรากฏตามเอกสารหมายเลข ๑ ท้ายประกาศนี้ข้อ ๕หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ เครือรัฐออสเตรเลีย คือ Department of Agriculture, Fisheries and Forestry ซึ่งต่อไปในประกาศนี้จะเรียกว่า DAFFข้อ ๖การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งผลสาลี่สดมาจากเมืองท่าแห่งหนึ่งในเครือรัฐออสเตรเลียไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๘ แหล่งปลูก๘.๑ ผลสาลี่สดต้องเป็นผลผลิตจากเครือรัฐออสเตรเลีย และมาจากสวนที่ปลูกเพื่อการค้าซึ่งได้จดทะเบียนภายใต้ระบบที่DAFF ให้การรับรอง โดยที่ DAFFกำหนดให้เป็นแหล่งปลูกผลสาลี่สดสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออก๘.๒ ผลสาลี่สดเฉพาะจากแหล่งปลูกในรัฐต่อไปนี้ในเครือรัฐออสเตรเลียได้รับอนุญาตให้นำเข้ามาในราชอาณาจักรไทย๘.๒.๑ผลสาลี่สดจากแปลงปลูกในพื้นที่ปลอดแมลงวันผลไม้ในรัฐนิวเซาท์เวลส์ (New South Wales) เซาท์ออสเตรเลีย (South Australia) วิกตอเรีย (Victoria) และทัสมาเนีย (Tasmania)๘.๒.๒ ผลสาลี่สดจากแปลงปลูกซึ่งอยู่นอกพื้นที่ปลอดแมลงวันผลไม้ในรัฐนิวเซาท์เวลส์เซาท์ออสเตรเลีย วิกตอเรีย ควีนส์แลนด์ (Queensland) และเวสเทิร์นออสเตรเลีย (Western Australia)ข้อ ๙ข้อกำหนดสำหรับสวน๙.๑สวนสาลี่ทุกสวนในแหล่งปลูกที่กำหนดไว้สำหรับส่งออกไปยังราชอาณาจักรไทยต้องจดทะเบียนDAFF ต้องดำเนินการสำรวจแบบติดตามศัตรูพืชเพื่อให้แน่ใจว่าผลสาลี่สดปราศจากศัตรูพืชกักกันต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอและต้องดำเนินการพิสูจน์การจดทะเบียนสวนให้เสร็จสิ้นก่อนเริ่มการส่งออก๙.๒ เกษตรกรเจ้าของสวนสาลี่ที่จดทะเบียนต้องปฏิบัติตามหลักเกษตรดีที่เหมาะสมในสวนโดยต้องรักษาความสะอาดสวนและต้องมีการบริหารจัดการศัตรูพืชแบบผสมผสานหรือมีมาตรการอื่น ๆ ในการควบคุมศัตรูพืชทั้งนี้ เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๙.๓ DAFF ต้องมอบข้อมูลแผนการบริหารจัดการศัตรูพืชในสวนสาลี่ตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๐ข้อกำหนดสำหรับโรงบรรจุสินค้าหรือสถานที่จัดการสินค้าส่งออก๑๐.๑ DAFFต้องจดทะเบียนและติดตามตรวจสอบโรงบรรจุสินค้าหรือสถานที่จัดการสินค้าส่งออกที่จะส่งออกผลสาลี่สดไปยังราชอาณาจักรไทยต้องมอบบันทึกรายละเอียดการจดทะเบียนโรงบรรจุสินค้าหรือสถานที่จัดการสินค้าส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงบรรจุสินค้าหรือสถานที่จัดการสินค้าส่งออกให้เสร็จสิ้นก่อนเริ่มการส่งออก๑๐.๒ โรงบรรจุสินค้าหรือสถานที่จัดการสินค้าส่งออกต้องนำผลสาลี่สดมาจากสวนที่จดทะเบียนซึ่งปลูกเพื่อการค้าจากแหล่งปลูกที่กำหนดเท่านั้น ทั้งนี้เพื่อให้สามารถดำเนินการตรวจสอบย้อนกลับแหล่งที่มาของผลสาลี่สดที่ส่งออกได้อย่างรวดเร็วโรงบรรจุสินค้าหรือสถานที่จัดการสินค้าส่งออกต้องเก็บบันทึกรายชื่อเกษตรกรเจ้าของสวนซึ่งส่งผลสาลี่สดออกไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๐.๓ โรงบรรจุสินค้าหรือสถานที่จัดการสินค้าส่งออกต้องจัดทำเอกสารมาตรฐานกระบวนการดำเนินงาน ซึ่งแสดงรายละเอียดขั้นตอนเกี่ยวกับการคัดขนาดการจัดการ และการบรรจุผลสาลี่สด๑๐.๔ DAFFต้องดำเนินการตรวจสอบระบบของโรงบรรจุสินค้าหรือสถานที่จัดการสินค้าส่งออกก่อนจดทะเบียนโรงบรรจุสินค้าหรือสถานที่จัดการสินค้าส่งออกนั้นและต้องตรวจสอบระบบเป็นประจำทุกปี โรงบรรจุสินค้าหรือสถานที่จัดการสินค้าส่งออกต้องรับผิดชอบในการเก็บรักษาข้อมูลต่างๆ ทั้งหมด๑๐.๕การกำจัดศัตรูพืชด้วยความเย็นก่อนการส่งออกเพื่อกำจัดศัตรูพืชกักกันต้องดำเนินการภายในโรงบรรจุสินค้าหรือสถานที่จัดการสินค้าส่งออกที่จดทะเบียนเท่านั้น๑๐.๖ การตรวจผลสาลี่สดว่าปราศจากศัตรูพืชกักกันต้องดำเนินการภายในโรงบรรจุสินค้าหรือสถานที่จัดการสินค้าส่งออกที่จดทะเบียนเท่านั้นข้อ ๑๑ข้อกำหนดสำหรับแมลงซึ่งเป็นศัตรูพืชกักกัน๑๑.๑ผลสาลี่สดที่จะส่งออกมายังราชอาณาจักรไทยต้องจัดการความเสี่ยงแมลงวันผลไม้ ได้แก่ Jarvis fruit fly (Bactrocera jarvisi), lesser Queensland fruit fly (Bactrocera neohumeralis) Queenslandfruit fly (Bactrocera tryoni) และ Mediterranean fruit fly (Ceratitis capitata) ด้วยวิธีการใดวิธีการหนึ่ง ดังนี้๑๑.๑.๑ ผลสาลี่สดต้องมาจากแปลงปลูกในพื้นที่ปลอดแมลงวันผลไม้ หรือ๑๑.๑.๒ ผลสาลี่สดจากแปลงปลูกซึ่งอยู่นอกพื้นที่ปลอดแมลงวันผลไม้ต้องกำจัดแมลงวันผลไม้ในผลสาลี่สดด้วยวิธีการกำจัดศัตรูพืชด้วยความเย็นก่อนส่งออกหรือระหว่างขนส่งข้อ ๑๒ข้อกำหนดสำหรับพื้นที่ปลอดแมลงวันผลไม้๑๒.๑พื้นที่ปลอดแมลงวันผลไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๒๖ เรื่อง การสถาปนาพื้นที่ปลอดศัตรูพืชสำหรับแมลงวันผลไม้ชนิดต่าง ๆในวงศ์เทฟริติดี้ (Tephritidae)๑๒.๒การกำหนดพื้นที่ปลูกสาลี่บริเวณใดในเครือรัฐออสเตรเลียให้เป็นพื้นที่ปลอดแมลงวันผลไม้นั้นDAFF ต้องแจ้งเป็นลายลักษณ์อักษรให้กรมวิชาการเกษตรทราบอย่างเป็นทางการต้องบังคับใช้ระเบียบข้อบังคับทางกฎหมายเพื่อรักษาสถานภาพของพื้นที่ที่ได้รับการรับรองเป็นพื้นที่ปลอดแมลงวันผลไม้ซึ่งเป็นพื้นที่ปลูกสาลี่ส่งออกไปยังราชอาณาจักรไทยพื้นที่ดังต่อไปนี้ในเครือรัฐออสเตรเลียเป็นพื้นที่ปลอดแมลงวันผลไม้สำหรับแมลงวันผลไม้Jarvis fruit fly, lesser Queensland fruit fly, Queensland fruit fly และ Mediterranean fruit fly ได้แก่๑๒.๒.๑ รัฐทัสมาเนีย๑๒.๒.๒ เขตริเวอร์รินา (Riverina district) ของรัฐนิวเซาท์เวลส์ ประกอบด้วยเขตพื้นที่เหล่านี้รวมกันได้แก่ เมือง (city) กิฟฟิท (Griffith), เขตพื้นที่ (shire) คาเรทโฮล (Carrathool), ลีตัน (Leeton), นาเรนเดอร์รา (Narrandera) และ เมอร์รัมบิดส์ (Murrumbidgee)พื้นที่นี้ยังแบ่งย่อยออกเป็น ๒ ส่วน คือ พื้นที่เขตชลประทานเมอร์รัมบิดส์ (Murrumbidgee Irrigation Area, MIA) และ คาเรทโฮล (Carrathool)๑๒.๒.๓ เขตริเวอร์แลนด์ (Riverland district) ของรัฐเซาท์ออสเตรเลีย ประกอบด้วยเขตพื้นที่เหล่านี้รวมกัน ได้แก่เขตพื้นที่ (county) เฮมเล (Hamley),เขตพื้นที่ (hundred) บุคเพอร์มังค์ (Bookpurmong), คาแดล (Cadell), กอร์เดน (Gorden), โฮลเดอร์ (Holder), คาทาเรพโค (Katarapko), โลวีเดย์ (Loveday), มาร์คาเรนคา (Markaranka), มอรูค (Moorook), เมอร์โท (Murtho), พาร์โคลา (Parcoola), พาริงจา (Paringa), โพจิโนค (Pooginook) ไพท (Pyap), สเตาร์ (Stuart), ไวเคอร์รี (Waikerie), อีบา (Eba), ฟิสเซอร์ (Fisher), ฟอสเตอร์ (Forster), เฮ (Hay), เมอร์โค (Murbko), นิดอททิ (Nildottie), เพรเล (Paisley), ริดเล (Ridley) เซอร์เร (Skurray) และ ออนเล (Onley) ในเขตพื้นที่ (shire) มิลดูรา (Mildura) ของรัฐวิกตอเรีย๑๒.๒.๔ เขตชัลเรเซีย (Sunraysia district) ของรัฐวิกตอเรียและรัฐนิวเซาท์เวลส์ ประกอบด้วยเขตพื้นที่เหล่านี้รวมกันได้แก่ เขตพื้นที่ (shire) เวนเวอดท์ (Wentworth) และบาเรนดอล (Balranald) ในรัฐนิวเซาท์เวลส์ และมิลดูรา (Mildura), สวอนฮิล (Swan Hill) วาโคล (Wakool) และคีเรง (Kerang) และเมือง (city) สวอนฮิล (Swan Hill), มิลดูรา (Mildura)และเขตพื้นที่ (borough) คีเรง (Kerang) ในรัฐวิกตอเรีย๑๒.๓การส่งออกผลสาลี่สดจากพื้นที่ปลอดแมลงวันผลไม้ไม่มีความจำเป็นต้องกำจัดแมลงวันผลไม้ในผลสาลี่สดก่อนส่งออกต้องดำเนินการสำรวจแบบติดตามแมลงวันผลไม้ Jarvis fruit fly lesser Queensland fruit fly, Queensland fruit fly และ Mediterranean fruit flyอย่างสม่ำเสมอในพื้นที่ปลอดแมลงวันผลไม้๑๒.๔ DAFFต้องแจ้งให้กรมวิชาการเกษตรทราบทันทีที่มีการยืนยันว่าพบการแพร่ระบาดของแมลงวันผลไม้Jarvis fruit fly, lesser Queensland fruit fly, Queenslandfruit fly และ Mediterranean fruit flyในพื้นที่ปลอดแมลงวันผลไม้ DAFFต้องระงับการให้การรับรองการส่งออกผลสาลี่สดที่ไม่ได้กำจัดแมลงวันผลไม้จากพื้นที่ที่พบแมลงวันผลไม้เป็นการชั่วคราวและต้องแจ้งให้กรมวิชาการเกษตรทราบถึงระยะเวลาสำหรับการฟื้นพื้นที่เหล่านั้นให้กลับมาได้รับการรับรองเป็นพื้นที่ปลอดแมลงวันผลไม้อีกครั้ง๑๒.๕ DAFF ต้องแจ้งให้กรมวิชาการเกษตรทราบทันทีหากพบแมลงวันผลไม้ชนิดอื่น ๆ ที่มีความสำคัญทางเศรษฐกิจ นอกเหนือจากแมลงวันผลไม้ Jarvis fruit fly, lesser Queensland fruit fly, Queensland fruit fly และ Mediterranean fruit fly ในพื้นที่ปลอดแมลงวันผลไม้ข้อ ๑๓ข้อกำหนดสำหรับการกำจัดศัตรูพืช๑๓.๑กรณีผลสาลี่สดที่จะส่งออกมาจากแปลงปลูกนอกพื้นที่ปลอดแมลงวันผลไม้ หรือกรณี DAFFไม่สามารถให้การรับรองพื้นที่ปลอดแมลงวันผลไม้เพราะว่าพื้นที่ที่นำผลสาลี่สดมาส่งออกนั้นขาดคุณสมบัติที่จะคงสถานภาพการเป็นพื้นที่ปลอดแมลงวันผลไม้หรือสถานภาพการเป็นพื้นที่ปลอดแมลงวันผลไม้ของพื้นที่นั้นถูกระงับเป็นการชั่วคราวกรณีดังกล่าวเหล่านี้ต้องกำจัดแมลงวันผลไม้ในผลสาลี่สดด้วยวิธีกำจัดศัตรูพืชด้านสุขอนามัยพืชวิธีกำจัดศัตรูพืชด้วยความเย็นดังต่อไปนี้ได้รับการยอมรับว่าเป็นวิธีกำจัดศัตรูพืชด้านสุขอนามัยพืชสำหรับกำจัดแมลงวันผลไม้ในผลสาลี่สด๑๓.๑.๑ผลสาลี่สดจากแปลงปลูกซึ่งอยู่นอกพื้นที่ปลอดแมลงวันผลไม้ในรัฐนิวเซาท์เวลส์เซาท์ออสเตรเลีย วิกตอเรีย และควีนส์แลนด์ ต้องกำจัดแมลงวันผลไม้ Jarvis fruit fly, lesser Queensland fruit fly และ Queensland fruit fly ด้วยวิธีกำจัดศัตรูพืชด้วยความเย็น ดังต่อไปนี้อุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๐ องศาเซลเซียส (๓๒ องศาฟาเรนไฮต์) หรือต่ำกว่า๑๓ วัน หรือมากกว่า๐.๕๖ องศาเซลเซียส (๓๓ องศาฟาเรนไฮต์) หรือต่ำกว่า๑๔ วัน หรือมากกว่า๑.๑๑ องศาเซลเซียส (๓๔ องศาฟาเรนไฮต์) หรือต่ำกว่า๑๘ วัน หรือมากกว่า๑.๖๗ องศาเซลเซียส (๓๕ องศาฟาเรนไฮต์) หรือต่ำกว่า๒๐ วัน หรือมากกว่า๒.๒๒ องศาเซลเซียส (๓๖ องศาฟาเรนไฮต์) หรือต่ำกว่า๒๒ วัน หรือมากกว่า๑๓.๑.๒ ผลสาลี่สดจากแปลงปลูกซึ่งอยู่นอกพื้นที่ปลอดแมลงวันผลไม้ในรัฐเวสเทิร์นออสเตรเลียต้องกำจัดแมลงวันผลไม้Mediterranean fruit flyด้วยวิธีกำจัดศัตรูพืชด้วยความเย็น ดังต่อไปนี้อุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๑.๑๑ องศาเซลเซียส (๓๔ องศาฟาเรนไฮต์) หรือต่ำกว่า๑๔ วัน หรือมากกว่า๑.๖๗ องศาเซลเซียส (๓๕ องศาฟาเรนไฮต์) หรือต่ำกว่า๑๖ วัน หรือมากกว่า๒.๒๒ องศาเซลเซียส (๓๖ องศาฟาเรนไฮต์) หรือต่ำกว่า๑๘ วัน หรือมากกว่า๑๓.๒ การกำจัดศัตรูพืชด้วยความเย็นสามารถดำเนินการได้ทั้งก่อนส่งออกหรือระหว่างขนส่ง สำหรับการกำจัดศัตรูพืชด้วยความเย็นระหว่างขนส่งนั้นอาจจะดำเนินการเพียงบางส่วนซึ่งเป็นการกำจัดศัตรูพืชด้วยความเย็นก่อนส่งออกโดยเริ่มต้นดำเนินการในเครือรัฐออสเตรเลียและการกำจัดศัตรูพืชด้วยความเย็นจะเสร็จสิ้นสมบูรณ์ระหว่างขนส่งในกรณีที่การกำจัดศัตรูพืชด้วยความเย็นเกิดล้มเหลวระหว่างการขนส่งการกำจัดศัตรูพืชด้วยความเย็นอาจจะดำเนินการให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๓.๓การส่งออกผลสาลี่สดซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิผลสาลี่สดตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายผลสาลี่สดเข้าตู้ขนส่งสินค้า ทั้งนี้เพื่อให้มั่นใจว่าอุณหภูมิผลสาลี่สดได้ลดต่ำลงถึงระดับที่เหมาะสม ก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิของผลสาลี่สดให้คงที่ติดต่อกันตลอดไป๑๓.๔การประเมินผลการกำจัดศัตรูพืชด้วยความเย็นทั้งกรณีการกำจัดศัตรูพืชด้วยความเย็นก่อนการส่งออกและการกำจัดศัตรูพืชด้วยความเย็นระหว่างการขนส่งจะประเมินจากอุณหภูมิของแท่งวัดอุณหภูมิผลไม้เท่านั้น โดยไม่นำอุณหภูมิจากแท่งวัดอุณหภูมิอากาศมาประกอบการประเมินผลประสิทธิภาพของการกำจัดศัตรูพืชด้วยความเย็นข้อ ๑๔ข้อกำหนดสำหรับการกำจัดศัตรูพืชด้วยความเย็นก่อนส่งออก๑๔.๑การกำจัดศัตรูพืชด้วยความเย็นก่อนส่งออกต้องอยู่ภายใต้การกำกับดูแลของ DAFF โดยต้องดำเนินการในห้องเย็นสำหรับกำจัดศัตรูพืชซึ่งได้รับการรับรองจาก DAFF และกรมวิชาการเกษตรผลสาลี่สดสำหรับส่งออกไปยังราชอาณาจักรไทยอาจจะทำการกำจัดศัตรูพืชด้วยความเย็นควบคู่ไปพร้อมกับผลสาลี่สดที่ส่งออกไปยังประเทศอื่นได้๑๔.๒ ถ้าผลสาลี่สดต้องผ่านการกำจัดศัตรูพืชด้วยความเย็นก่อนส่งออก DAFFต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข ๒ท้ายประกาศนี้ข้อ ๑๕ข้อกำหนดสำหรับการกำจัดศัตรูพืชด้วยความเย็นระหว่างขนส่ง๑๕.๑การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างการขนส่งสินค้า๑๕.๒การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๕.๓ ถ้าผลสาลี่สดต้องผ่านการกำจัดศัตรูพืชด้วยความเย็นระหว่างขนส่ง DAFFต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข ๓ท้ายประกาศนี้ นอกจากนี้ ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข๔ ท้ายประกาศนี้ แนบมาพร้อมกับสินค้าด้วยทุกครั้งข้อ ๑๖ข้อกำหนดสำหรับบรรจุภัณฑ์และฉลาก๑๖.๑ บรรจุภัณฑ์อาจทำด้วยกระดาษลูกฟูก โพลีสไตรีน พลาสติกหรือลังแบบต่าง ๆ ที่ทำจากไม้โดยบรรจุภัณฑ์เหล่านี้ผลิตจากวัสดุที่ใช้แล้วนำกลับมาใช้ใหม่หรือเป็นวัสดุใหม่กรณีที่ใช้บรรจุภัณฑ์เป็นกล่องกระดาษหรือพลาสติกบรรจุภัณฑ์เหล่านี้ต้องสะอาดและใหม่เท่านั้น๑๖.๒ ต้องบรรจุผลสาลี่สดในบรรจุภัณฑ์ซึ่งต้องไม่มีการปะปนของ ดินทราย และชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๖.๓ สำหรับผลสาลี่สดส่งออกทางอากาศต้องบรรจุผลสาลี่สดให้เป็นไปตามเงื่อนไขข้อหนึ่งข้อใด ดังต่อไปนี้๑๖.๓.๑ต้องบรรจุผลสาลี่สดในถุงตาข่ายแล้วถึงนำผลสาลี่สดบรรจุในบรรจุภัณฑ์ขนาดของตาข่ายแต่ละรูต้องมีเส้นผ่านศูนย์กลาง ไม่เกิน ๑.๖ มิลลิเมตร๑๖.๓.๒ ต้องบรรจุผลสาลี่สดในบรรจุภัณฑ์เมื่อปิดสนิทแล้วต้องปิดช่องระบายอากาศทั้งหมดบนบรรจุภัณฑ์ด้วยตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๖.๓.๓ต้องบรรจุผลสาลี่สดในบรรจุภัณฑ์ซึ่งเมื่อมัดรวมกันหรือมัดรวมกันแล้ววางบนแท่นวางต้องห่อหุ้มบรรจุภัณฑ์ทั้งหมดด้วยตาข่ายหรือพลาสติกถ้าใช้ตาข่ายขนาดของตาข่ายแต่ละรูต้องมีเส้นผ่านศูนย์กลางไม่เกิน ๑.๖ มิลลิเมตร๑๖.๔ สำหรับผลสาลี่สดส่งออกทางน้ำผลสาลี่สดซึ่งบรรจุในบรรจุภัณฑ์ขนส่งโดยตู้ขนส่งสินค้าไม่ว่าบรรจุภัณฑ์จะมัดรวมกันหรือมัดรวมกันแล้ววางบนแท่นวางจะได้รับการยกเว้นไม่ต้องปฏิบัติตามข้อกำหนดในข้อ๑๖.๓๑๖.๕ต้องแสดงข้อมูลที่จำเป็นบนบรรจุภัณฑ์เพื่อให้การตรวจสอบย้อนกลับเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่ Produce of Australia, Name of exporting company, Name of fruit (common name), Packinghouse registration number หรือ Export establishment registration number และ Orchard registration number๑๖.๖กรณีขนส่งผลสาลี่สดมายังราชอาณาจักรไทยโดยบรรจุผลสาลี่สดในบรรจุภัณฑ์แยกเป็นกล่องโดยไม่ได้มัดรวมกันต้องมีข้อความต่อไปนี้ EXPORT TO THAILANDปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ดีกรณีขนส่งผลสาลี่สดมายังราชอาณาจักรไทยโดยบรรจุผลสาลี่สดในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TOTHAILAND ปรากฏอย่างชัดเจนบนแต่ละด้านได้๑๖.๗ผลสาลี่สดที่ส่งไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๑๕ เรื่อง กฎข้อบังคับว่าด้วยวัสดุบรรจุภัณฑ์ไม้ในทางการค้าระหว่างประเทศข้อ ๑๗ การตรวจส่งออก๑๗.๑ต้องสุ่มตรวจผลสาลี่สดก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ในเอกสารหมายเลข ๑ ท้ายประกาศนี้๑๗.๒ ในกรณีตรวจพบศัตรูพืชกักกันที่ระบุไว้ในเอกสารหมายเลข ๑ท้ายประกาศนี้ ต้องดำเนินการตามมาตรการ ดังต่อไปนี้๑๗.๒.๑ ถ้าตรวจพบศัตรูพืชกักกันที่มีชีวิตบนผลสาลี่สด ได้แก่แมลงวันผลไม้ ต้องปฏิเสธการส่งออกผลสาลี่สดทั้งหมดไปยังราชอาณาจักรไทย๑๗.๒.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ผลสาลี่สดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้ว๑๗.๓ ต้องดำเนินการกำจัดศัตรูพืชกักกันตามที่ระบุไว้ในข้อ ๑๓ถ้าผลสาลี่สดที่จะส่งออกไปราชอาณาจักรไทยไม่ได้มาจากแปลงปลูกในพื้นที่ปลอดแมลงวันผลไม้ข้อ ๑๘การรับรองสุขอนามัยพืช๑๘.๑ ต้องมีใบรับรองสุขอนามัยพืชซึ่งออกให้โดย DAFF กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้ The consignment of ( name of permitted fruit ) was produced and prepared for export accordance with the conditions for import of pear fruit from Australia to Thailand๑๘.๒ พื้นที่ปลอดแมลงวันผลไม้ถ้าผลสาลี่สดมาจากพื้นที่ปลอดแมลงวันผลไม้ ต้องระบุข้อความเพิ่มเติมดังต่อไปนี้ The consignment of ( name of permitted fruit ) was produced (name of defined area ) which is a pest free area for Jarvis fruit fly, lesser Queensland fruit fly, Queensland fruit fly and Mediterranean fruit fly Australia.๑๘.๓ การกำจัดศัตรูพืชด้วยความเย็นก่อนส่งออกถ้าผลสาลี่สดผ่านการกำจัดศัตรูพืชด้วยความเย็นก่อนส่งออกต้องระบุรายละเอียดของโรงงานกำจัดศัตรูพืชด้วยความเย็น อุณหภูมิ และระยะเวลาที่ใช้(จำนวนวันที่ต่อเนื่องกัน) ลงบนใบรับรองสุขอนามัยพืชในส่วนที่เหมาะสม๑๘.๔ การกำจัดศัตรูพืชด้วยความเย็นระหว่างขนส่ง๑๘.๔.๑ ถ้าผลสาลี่สดได้รับการกำจัดศัตรูพืชด้วยความเย็นระหว่างขนส่งต้องระบุข้อความเพิ่มเติมในใบรับรองสุขอนามัยพืชดังต่อไปนี้ DAFF has supervised the calibration and the placement of fruit sensors into the fruit within the container (s) accordance with the conditions for import of pear fruit from Australia to Thailand and cold disinfestation treatment has been initiated๑๘.๔.๒ ต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข ๔ ท้ายประกาศนี้ แนบมาพร้อมกับใบรับรองสุขอนามัยพืช๑๘.๕ ต้องระบุชื่อสามัญและชื่อวิทยาศาสตร์ของผลสาลี่สดหมายเลขตู้ขนส่งสินค้าและหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ ๑๙ การตรวจนำเข้า๑๙.๑ เมื่อผลสาลี่สดมาถึงด่านนำเข้าในราชอาณาจักรไทยการตรวจนำเข้าผลสาลี่สด จะดำเนินการหลังจากเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๙.๒เจ้าหน้าที่จะสุ่มตัวอย่างผลสาลี่สดและตรวจสอบเพื่อยื่นยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลสาลี่สดไว้จนกว่าจะทราบผลจากห้องปฏิบัติการ๑๙.๓ ถ้ามีผลสาลี่สดนำเข้าจำนวนน้อยกว่า ๑,๐๐๐ ผล ต้องสุ่มตรวจผลสาลี่สด จำนวน ๔๕๐ ผล หรือสุ่มตรวจผลสาลี่สดทั้งหมดถ้ามีผลสาลี่สดจำนวนเท่ากับหรือมากกว่า ๑,๐๐๐ ผลต้องสุ่มตรวจผลสาลี่สดจำนวน ๖๐๐ ผล๑๙.๔ ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารหมายเลข๑ ท้ายประกาศนี้ระหว่างการสุ่มตรวจผลสาลี่สด ต้องดำเนินการตามมาตรการ ดังต่อไปนี้๑๙.๔.๑ แมลงวันผลไม้(๑) ถ้าตรวจพบศัตรูพืชกักกันที่มีชีวิต ได้แก่ แมลงวันผลไม้ผลสาลี่สดทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ DAFFทราบและระงับการนำเข้าโดยทันที(๒) DAFFต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๙.๔.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ผลสาลี่สดทั้งหมดจะถูกส่งกลับ ทำลายหรือกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย๑๙.๕ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารหมายเลข ๑ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทย ต้องส่งกลับ ทำลายหรือกำจัดศัตรูพืชบนผลสาลี่สดด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรมีสิทธิระงับการนำเข้าผลสาลี่สดจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๙.๖ กรมวิชาการเกษตรมีสิทธิสั่งให้ส่งผลสาลี่สดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีใดกรณีหนึ่งดังต่อไปนี้เกิดขึ้น๑๙.๖.๑ การกำจัดศัตรูพืชด้วยความเย็นไม่สมบูรณ์๑๙.๖.๒ ประตูตู้ขนส่งสินค้าปิดไม่สนิท๑๙.๖.๓ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๙.๖.๔ เสียบแท่งวัดอุณหภูมิผลไม้เลยออกนอกผลสาลี่สดหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลสาลี่สดที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๑๙.๖.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๒๐การประเมินกระบวนการส่งออก๒๐.๑ การส่งออกผลสาลี่สดจากแหล่งปลูกที่ระบุไว้ในข้อ ๘ในเครือรัฐออสเตรเลียไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมด๒๐.๒ ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่ามีความจำเป็นอาจส่งเจ้าหน้าที่เดินทางไปประเมินกระบวนการตรวจรับรองส่งออกในเครือรัฐออสเตรเลียก่อนจะตัดสินใจอนุญาตให้นำเข้าผลสาลี่สดได้อีกต่อไปโดยเครือรัฐออสเตรเลียต้องเป็นผู้รับผิดชอบค่าใช้จ่ายทั้งหมดประกาศณ วันที่ ๑๘ มีนาคม พ.ศ. ๒๕๕๖ดำรงค์ จิระสุทัศน์อธิบดีกรมวิชาการเกษตร[เอกสารแนบท้าย]๑.รายชื่อศัตรูพืชกักกันของผลสาลี่สดจากเครือรัฐออสเตรเลียแนบท้ายประกาศกรมวิชาการเกษตร เรื่องเงื่อนไขการนำเข้าผลสาลี่สดจากเครือรัฐออสเตรเลีย พ.ศ. ๒๕๕๖ (เอกสารหมายเลข ๑)๒.ข้อกำหนดสำหรับการกำจัดศัตรูพืชด้วยความเย็นก่อนส่งออกแนบท้ายประกาศกรมวิชาการเกษตร เรื่อง เงื่อนไขการนำเข้าผลสาลี่สด (Pyrus spp.) จากเครือรัฐออสเตรเลีย พ.ศ. ๒๕๕๖(เอกสารหมายเลข ๒)๓.ข้อกำหนดสำหรับการกำจัดศัตรูพืชด้วยความเย็นระหว่างขนส่ง แนบท้ายประกาศกรมวิชาการเกษตรเรื่อง เงื่อนไขการนำเข้าผลสาลี่สดจากเครือรัฐออสเตรเลีย พ.ศ. ๒๕๕๖ (เอกสารหมายเลข๓)๔.ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่องเงื่อนไขการนำเข้าผลสาลี่สดจากเครือรัฐออสเตรเลีย พ.ศ. .... (เอกสารหมายเลข ๔)(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๑๖ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๘ ง/หน้า ๔๑/๑๗ เมษายน ๒๕๕๖